TELPU LIETOŠANAS LĪGUMS Nr. 8.7.2/515

Rīgā

2015.gada 2.jūlijā

RDIKSD Puškina licejs, turpmāk – ***Iznomātājs***, no vienas puses, un Rēzeknes novada pašvaldība, turpmāk – ***Lietotājs***, no otras puses, turpmāk tekstā katrs atsevišķi – ***Puse***, abi kopā – ***Puses***, noslēdz šādu Telpu lietošanas līgumu, turpmāk – Līgums.

1. **Līguma priekšmets**
   1. ***Iznomātājs*** nodod un ***Lietotājs*** pieņem lietošanā telpas Nr.1; 3; 4; 5; 7; 8; 9; 10; 11; 12; 13; 19; 22; 25; 27; sporta zāli Rīgā, Sarkandaugavas iela 22, būves kadastra apzīmējums Nr. 0100 016 0171 001 ar kopējo platību 1493 m2, turpmāk – **Telpas**.
   2. Telpas tiek nodotas lietošanā XI Latvijas skolu jaunatnes dziesmu un deju svētku dalībnieku, pārstāvju un apkalpojošā personāla (turpmāk – dalībnieki) izmitināšanai.
2. **Līguma termiņš**
   1. Līgums stājas spēkā ar tā parakstīšanas brīdi un ir spēkā līdz saistību pilnīgai izpildei. Par saistību izpildi šā Līguma izpratnē tiek saprasta Telpu lietošanas tiesību nodošana noteiktajā laikā un apjomā un maksas saņemšana par Telpu lietošanu.
   2. Telpu lietošanas termiņš noteikts no 2015. gada 07.jūlija līdz 2015. gada 12. jūlijam.
3. **Samaksas noteikumi**
   1. Maksa par Telpu lietošanu tiek noteikta saskaņā ar Rīgas domes noteikto kārtību par Rīgas domes Izglītības, kultūras un sporta departamenta padotībā esošo iestāžu sniegtajiem maksas pakalpojumiem.
   2. Maksa par Telpu lietošanu (t.sk., komunālajiem pakalpojumiem) ir noteikta **EUR 2,35** (divi *euro* 35 centi) bez PVN diennaktī par katru dalībnieku.
   3. ***Lietotājs*** maksu par telpu lietošanu samaksā ar pārskaitījumu uz Līguma 3.5. punktā norādīto ***Iznomātāja*** bankas kontu līdz 2015. gada 31. jūlijam saskaņā ar Telpu lietošanas grafiku un dalībnieku skaitu (pielikumā) un ***Iznomātāja*** izsniegto rēķinu.
   4. Līgumā norādītā summa neietver pievienotās vērtības nodokli (PVN). Visām maksām, ko ***Lietotājs*** maksā ***Iznomātājam***, tiek papildus piemērots PVN atbilstoši Latvijas Republikas normatīvo aktu prasībām.
   5. Maksājumus par Telpu lietošanu ***Lietotājs*** veic uz bankas kontu.

Pakalpojuma sniegšanas vieta: Puškina licejs, Sarkandaugavas iela 22.

Maksājums tiek uzskatīts par veiktu dienā, kad nauda tiek saņemta norēķinu kontā.

1. ***Pušu* pienākumi un tiesības**
   1. Telpu stāvoklis ***Lietotājam*** ir zināms, tās tiek nodotas lietošanā ar aktu.
   2. ***Lietotāja pienākumi:*** 
      1. visā Līguma darbības laikā veikt visas nepieciešamās darbības (tai skaitā ***Iznomātāja*** prasības, kas attiecas uz Telpu uzturēšanu kārtībā), lai nepasliktinātu Telpu tehnisko stāvokli;
      2. Līguma 2.2. punktā noteiktajā Telpu lietošanas laikā uzņemties pilnu atbildību par Telpu ekspluatāciju, nodrošināt un sekot sanitāro normu un ugunsdrošības noteikumu ievērošanai, lietot Telpas tikai Līgumā noteiktajam mērķim;
      3. samaksāt ***Iznomātājam*** Telpu lietošanas maksu saskaņā ar Līguma noteikumiem;
      4. ja ***Lietotāja*** vai trešo personu darbības vai bezdarbības dēļ Telpām radušies bojājumi, bojāeja vai zudums ***Lietotājs*** sedz ***Iznomātājam*** ar bojājumu novēršanu saistītos izdevumus vai atlīdzina ***Iznomātājam*** radušos zaudējumus;
      5. Telpas labā tehniskā stāvoklī nodot Iznomātājam. Ar labo stāvokli Līguma izpratnē saprotams tāds stāvoklis, kas nav sliktāks par to, kāds bija tās saņemot lietošanā;
      6. nodrošināt sabiedrisko kārtību un dalībnieku drošību Telpās to lietošanas laikā, nodrošināt, lai dalībnieki ievērotu ***Iznomātāja*** iekšējās kārtības noteikumus, veikt dalībnieku instruktāžu par drošību;
      7. ņemot vērā, ka Telpu lietošana saistīta ar pasākumiem, kuros piedalās bērni, visā Līguma darbības laikā nodrošināt, ka Lietotāja pārstāvji un apkalpojošais personāls atbilst Bērnu tiesību aizsardzības likuma 72. panta prasībām;
      8. nodrošināt Telpu diennakts apsardzi;
      9. atbildēt par sava transporta apsardzi visu diennakti;
      10. avārijas gadījumos (ūdensvadu plīsumi u.c.) nekavējoties uzsākt avārijas novēršanu, paziņot Iznomātājam un izsaukt pilsētas avārijas dienestus;
      11. nodrošināt dalībniekus ar personīgās higiēnas precēm – tualetes papīru, ziepēm, roku dvieļiem, atkritumu maisiņiem.

4.3. ***Lietotājam*** aizliegts:

4.3.1. Telpās un ***Iznomātāja*** teritorijā smēķēt, ienest, glabāt un lietot alkoholu, narkotiskās, toksiskās un psihotropās vielas;

4.3.2. remontēt vai citādi izmainīt Telpu vizuālo interjeru bez iepriekšējas rakstiskas saskaņošanas ar ***Iznomātāju***;

4.3.2. nodot Telpas lietošanā trešajām personām.

4.4. ***Iznomātāja*** saistības:

* + 1. nodrošināt ***Lietotājam*** netraucētu Telpu lietošanu Līguma darbības laikā;
    2. apsekot Telpas ***Lietotāja*** klātbūtnē, lai pārliecinātos par to izmantošanu atbilstoši Līguma nosacījumiem.
    3. nodrošināt vienu telpu ar tālruni un tālruņu sarakstu, kur zvanīt steidzamos, neatliekamos gadījumos, un datoru ar interneta pieslēgumu organizatoriskām vajadzībām;
    4. nepieciešamības gadījumā nodrošināt medicīnas kabineta izmantošanas iespējas;
    5. nodrošināt sava pārstāvja nepārtrauktu atrašanos izglītības iestādē visu Līguma darbības laiku, kurš nepieciešamības gadījumā sniedz vajadzīgo informāciju un palīdzību.
  1. ***Puses*** apņemas 5 (piecu) dienu laikā rakstiski paziņot otrai ***Pusei*** par rekvizītu maiņu. Vainīgā ***Puse*** uzņemas visu atbildību par sekām, kas rodas, pārkāpjot šos noteikumus.
  2. Visos gadījumos par Līguma saistību neizpildi un/vai jebkādu Līguma noteikumu pārkāpumu ***Puses*** ir atbildīgas vispārējā civiltiesiskajā kārtībā.

1. **Nobeiguma noteikumi**
   1. Šis Līgums ir saistošs ***Pušu*** tiesību un saistību pārņēmējiem.
   2. Visi paziņojumi un uzaicinājumi, kas nosūtīti ierakstītās vēstulēs uz Līgumā noradītajām ***Pušu*** adresēm, uzskatāmi par iesniegtiem un saņemtiem 7 (septītajā) dienā pēc nodošanas pasta nodaļā.
   3. Parakstītais Līgums pilnībā apliecina ***Pušu*** vienošanos. Jebkuras izmaiņas Līgumā noformējamas rakstiski, stājas spēkā pēc to abpusējas parakstīšanas un uzskatāmas kā Līguma neatņemama sastāvdaļa. Ja normatīvajos aktos noteiktais regulējums groza, izslēdz vai papildina Līgumā noteikto regulējumu, tad normatīvais regulējums ir ***Pusēm*** saistošs arī bez vienošanās pie Līguma parakstīšanas.
   4. ***Lietotāja*** atbildīgā kontaktpersona par Līguma izpildi.
   5. ***Iznomātāja*** atbildīgā kontaktpersona par Līguma izpildi.
   6. ***Pušu*** strīdi tiek izskatīti, ***Pusēm*** savstarpēji vienojoties, bet, ja ***Puses*** nevar vienoties – tiesā.
   7. Par zaudējumiem un bojājumiem, kas radušies nepārvaramas varas rezultātā vai tādu no ***Pusēm*** neatkarīgu apstākļu dēļ, kurus tie nevarēja paredzēt un tiem šādi apstākļi nebija jāparedz, un ***Puses*** nevarēja ietekmēt šādu apstākļu nelabvēlīgo seku iestāšanos, atbildība neiestājas. Ja Līguma izpilde kļūst neiespējama nepārvaramas darbības rezultātā, ***Puses*** norēķinās par faktisko Telpu lietošanas laiku.
   8. Līgums ir sastādīts uz 3 (trīs) lapām un pielikumu uz 1 (vienas) lapas 2 (divos) eksemplāros ar vienādu juridisku spēku, katrai ***Pusei*** pa vienam eksemplāram.
2. ***Pušu* rekvizīti un paraksti**

|  |  |
| --- | --- |
| ***Iznomātājs*** | ***Lietotājs*** |

Pielikums

2015.gada 2.jūlija

Telpu lietošanas līgumam

Nr. 8.7.2/515

**Telpu lietošanas grafiks un dalībnieku skaits**

(organizatori un pavadošās personas)

|  |  |
| --- | --- |
| **Datums** | **Dalībnieku skaits** |
| 06.07.2015. |  |
| 07.07.2015. | **15** |
| 08.07.2015. | **24** |
| 09.07.2015. | **26** |
| 10.07.2015. | **25** |
| 11.07.2015. | **21** |
| 12.07.2015. | **21** |

**Lietotājs: Iznomātājs:**